TÁRSULATI ÜGYEK. 71 



kiküldött bizottságban való tagságáról lemondott, s helyette SchafarzikFerencz drt 

 kérte fel bizottsági tagnak. A választmány Lóczy lemondását sajnálattal veszi 

 tudomásul s jóváhagyja az elnök intézkedését. 



Titkár előterjeszti a társulat 50 éves fennállásának megünneplésére kikül- 

 dött bizottság jelentését, mely szerint a jubiláris ünnepi ülés folyó év deczemberé- 

 ben a tárgyra vonatkozó előadásokkal tartassék meg. 



BöcKH János és Szontagh Tamás dr. nem tartják helyénvalónak ünnepélyes 

 ülés tartását, már csak azért sem, mert a társulat alakulásának 50-ik évfordulója 

 már lejárt, hanem czélszerünek látnák, ha a választmány megbizna valakit a tár- 

 sulat 50 éves történetének megírására. 



Többek hozzászólása után a választmány a bizottság jelentését szótöbbség- 

 gel elfogadja. 



Titkár előterjeszti a kirándulás előkészítésére kiküldött bizottság jelentését, 

 mely elfogadásra ajánlja a Böckh Hugó dr. és SzoxNttagh Tamás dr. féle indítványt 

 és a Selmecz- és Körmöczbánya vidékére teendő kirándulás idejét szeptember 

 hó 22 — 29-ig bezárólag tartja leginkább megfelelőnek. A választmány ezen jelen- 

 téshez hozzájárul s megbízza a titkárt, hogy a selmecz- és körmöczbányai illeté- 

 kes köröket ezen elhatározásról értesítse és a tagoknak a résztvételre való felszó- 

 lítást szétküldje. 



Titkár előterjesztésére a választmány elhatározza, hogy dr. Koch Antal 

 «Az erdélyrészi medencze harmadkori képződményei, II. Neogén csoport » czimü 

 munkája a tagoknak 3 koronáért adható, mig a könyvkereskedésben ára 6 K 

 legyen. 



